**LA POARTA NOPŢILOR DESCHISE**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ascultat cum bate vântul

La poarta nopţilor deschise,

Şi-am lipit luna cu pământul

Unindu-le în albe vise.

Am ascultat cum cade roua

Pe iarba încă verde crudă,

Şi-am strâns uşor apoi sămânţa

Ce se topea atât de udă.

Am ascultat cum vine ploaia

Cu stropii ei adânci din nori,

Şi mi-am lipit ochii de pleoape

Să nu mă ude ca pe flori.

Am ascultat cum ape cresc

Şi dintr-odat" eu apă sunt,

Nu mai vedeam un pic nimic

Ci doar o umbră de pământ.

Am ascultat cum îmi şopteai

Să-ţi caut chipul printre vise,

Dar eu o biată frunză-nvânt

Tot rătăceam la poarta nopţilor deschise.